google/wiki40b huggingface dataset:
Multietnolekt

Multietnolekt er den språkvarianten som oppstår når talere med flere ulike språk- og kulturbakgrunner tilegner seg et nytt språk, i motsetning til etnolekt, som betegner den varianten av et språk som oppstår når én bestemt etnisk gruppe tilegner seg språket.
Bruken av multietnolekt er gjerne knyttet til etableringen av en egen gruppeidentitet blant ungdommer som vokser opp i språklig og kulturelt heterogene urbane miljøer. Både ungdommer med og uten minoritetsbakgrunn kan være brukere av multietnolekt.
Ungdommer som snakker multietnolekt, kan i de fleste tilfeller veksle mellom denne og mer tradisjonelle varianter av majoritetsspråket. Det kan derfor være hensiktsmessig å snakke om bruken av multietnolekt som en stil mer enn som en fokusert varietet på linje med en dialekt.
Begrepet ble først brukt i 2000 av språkforskerne Michael Clyne og Pia Quist. 
Vi finner eksempler på multietnolekter i innvandrertette områder i de fleste større europeiske byer. I Skandinavia finner vi eksempler på multietnolekter på Nørrebro i København og i forsteder til Stockholm, som for eksempel i Rinkeby, samt i de østlige delene av Oslo.

Karakteristiske trekk

En multietnolektisk språkstil er gjerne kjennetegnet av bruken en rekke lånord fra ulike innvandrerspråk. I norsk sammenheng har dette populært blitt betegnet som kebabnorsk. Multietnolektisk norsk er også gjerne preget av noen grammatiske trekk som er typisk for innlærere av norsk som andrespråk, som manglende subjekt-verb-inversjon i utsagnssetninger, samt en særegen prosodi som kan betegnes som en stakkato-aktig måte å snakke på.
Anisorrhina (Melinesthes) manowensis

Utseende

En middelsstor, blank, brunrød til brunsvart gullbasse med gule dekkvinger. Arten ligner sterkt på A. elongata, som den ofte plasseres som en underart av, men er noe bredere enn typiske A. elongata. Hannen har ikke horn, men "snuten" er litt innbuktet i midten. Pronotum er gjerne svart med brunrøde kanter. Dekkvingene har en liten, svart flekk på hver "skulder".

Levevis

Larvene utvikler seg i muld som samler seg i råtnende trestammer. De voksne billene kommer gjerne til overmoden frukt og utflytende sevje.

Utbredelse

Arten er kjent fra Tanzania og Kongo.
Thaumasocerus

Utbredelse

Slekten lever på Madagaskar og Komorene.
Wallander – Dekkoperasjonen

Handlingen

Utenfor Ystad har en lastebil stått parkert i flere dager og når politikvinnen Linda Wallander kommer dit for å titte på den oppdages at lasterommet er fullt av døde mennesker. Den eneste overlevende er et lite spedbarn. De døde har ingen identitetspapirer og lastebilen er stjålet. For politiet begynner en vanskelig etterforskning for å finne hvem som lå bak dette.

Om filmen

Dekkoperasjonen  er den niende Wallanderfilmen i serien. DVD-en utkom den 19. juli 2006.
David Enskog

David Enskog (født 22. april 1884 i Västra Ämtervik i Värmland, død 1. juni 1947 i Stockholm) var en svensk teoretisk og matematisk fysiker. Enskogs fremste innsats var å videre utvikle den kinetiske gassteorien gjennom å videreutvikle Boltzmanns lov med det som kalles Chapman-Enskog-teorien
LIBRIS

LIBRIS – nationella bibliotekssystem er navnet på en felles nasjonal samkatalog for et stort antall svenske bibliotek. Her finner man informasjon om nesten alle svenske bøker og tidsskrifter, samt de fleste utenlandske publikasjoner som kjøpes inn av svenske forskningsbibliotek. Katalogen administreres av Kungliga biblioteket.
Hvert enkelt verk i katalogen får angitt et unikt Libris-ID.
Hot Shots

Hot Shots er en samlebetegnelse for to nært beslektede svenske dansekompanier basert i Stockholm i Sverige: The Rhythm Hot Shots og Harlem Hot Shots. The Hot Shots spesialister på trofaste reproduksjoner av afrikansk-amerikanske dance scener i amerikanske filmer fra 1920-tallet, 30-tallet og 40-tallet. Danser som de utfører inkluderer Lindy Hop, steppe, Cakewalk, Charleston og svart nederst. Medlemmene av Hot Shots er også respektert dans instruktører og dyktig sosiale dansere. Målene for The Rhythm Hot Shots og Harlem Hot Shots er de samme. Den 6. mai 2005, feiret alle de nåværende og tidligere medlemmer av Hot Shots 20 år ved å utføre «20 år med Hot Shots» på Södra Teatern i Stockholm.
Johann Christoph Pepusch

Johann Christoph Pepusch (født 1667 i Berlin; død 20. juli 1752 i London) var en tyskfødt komponist, musiker, pedagog og musikkviter som hovedsakelig arbeidet i England.
I vår tid er Pepusch hovedsakelig kjent fordi han bearbeidet og tilpasset populære melodier til John Gays The Beggar's Opera.

Liv og virke

Johann Christoph Pepusch var sønn av en prest. 14 år gammel fikk han en stilling ved det prøyssiske hoffet. Etter å ha oppholdt seg i Nederland en periode, etablerte han seg i London i 1704, men fortsatte å publisere i Nederland fram til 1718.
I London startet Pepusch som bratsjist, men arbeidet med tiden som komponist, teaterdirektør, musikkteoretiker og organist. I 1710 var han med å grunnlegge Academy of Ancient Music og Madrigal Society, begge organisasjonene egnet seg til utforsking og oppføring av musikk fra forgangne tider, spesielt den elisabethanske tidsalderen. Mellom 1710 og 1730 publiserte Pepusch et stort antall egne verk. I 1713 fikk han et doktorat i musikk ved University of Oxford. Verkfortegnelsen hans omfatter komposisjoner av alle tidens former: kammersonater for en mengde forskjellige instrumenter, sanger, kantater, symfonier og operaer.
De siste tiårene av sitt liv konsentrerte Pepusch seg om studier av fortidens musikk.
Pepusch' hadde venner og elever blant de fremste av tidens musikere, eksempelvis William Boyce, John Travers, Johan Helmich Roman og Benjamin Cooke. Det er ikke minst Pepusch' fortjeneste at England ble et forskningssted for tidligmusikk på en tid da man i Europa nesten utelukkende spilte musikk fra det sene 1700- og tidlige 1800-tallet.
Macrolopha

Utseende

Middelsstore, nokså brede, halvmatte, gulbrune trebladbiller. Oversiden er tett og kraftig punktert, ikke påfallende hårete. Antennene er omtrent så lange som hode + pronotum, litt fortykkede i den ytre delen. Pronotum er omtrent trapesformet, mye bredere enn langt. Dekkvingener er gjerne litt utvidete bakover. Beina er kraftige, bakbeina med tykke lår og krumme legger.

Levevis

Trebladbillene er planteetere.

Utbredelse

Slekten er utbredt i Afrika.
Taniquetil

Taniquetil (Quenya for høy hvit topp ) er et fiktivt fjell fra J.R.R. Tolkiens Midgard. Det er det høyeste fjellet i Arda og det ligger i en del av Pelóri, ved Valinors kyst. På toppen av dette fjellet ligger Ilmarin. Det var herfra at Manwë og Varda så ut over hele Arda til og med over Morgenens porter.
Dido Havenaar

Karriere

Dido Havenaar startet sin profesjonelle karriere i Den Haag i 1979. Han har også spilt for Mazda, Yomiuri, Nagoya Grampus Eight, Júbilo Iwata og Consadole Sapporo.
Claes Nilsson Stiernsköld

Claes Nilsson Stiernsköld (født 10. april 1617 på Hällekis i Sverige, død 3. mai 1676 på Biby), var svensk friherre (1651), embetsmann, landshøvding, riksråd og offiser. Han var sønn av Nils Göransson Stiernsköld.
Claes Nilsson Stiernsköld var landshövding i Västmanlands län 1643–1651 og samtidig assessor i Bergskollegium 1648-1651 samt tilforordnet landshövding i Värmland februar-juni 1651. Den 28. mai samme år ble han opphøyd på grunn av farens fortjenester til friherre.
Han var generalkrigskommissær og sysselsatt med vervinger i Sverige 1657, og senere guvernør over Trondhjems len, Jemtland og Herjedalen 1658. Han overtok sin post i Trondheim samme år, der han da krigshandlingene ble gjenopptatt ble angrepet av norske styrker under ledelse av Jørgen Bjelke. Etter ti ukers forsvarskamp måtte han kapitulere 11. desember 1658 til Georg Reichwein.
I 1660 ble han utnevnt av kong Karl X Gustav til riksråd, og i 1661 ble han admiral og admiralitetsråd, og derved i presidenten Sten Bielkes fravær bemyndiget til å føre direksjonen i Reduktionskollegiet juni 1666-mars 1667. Ved det mislykkede sjøfelttoget i 1675 førte han en eskadre.
Gjeving kvinneforening

Gjeving kvinneforening ble stiftet på Gjeving, 5. februar 1884. Foreningen gikk først under navnet Risøen kvinneforening for Indre og Sømandsmissionen. I 1915 endret foreningen navn, da den ble forent med Gjeving hedningemisjons kvinneforening (stiftet 1872). Nytt navn på foreningen var Gjeving kvinneforening.
I 1992 ble Gjeving og Dypvåg kvinneforeninger slått sammen til Gjeving og Dypvåg kvinneforening. Dypvåg kvinneforening hadde røtter tilbake til 1866, da Dypvåg hedningemissjonsforening ble stiftet.
Gjeving og Dypvåg kvinneforening la ned virksomheten 7. januar 2002.

Arkivet

Arkivet etter Gjeving kvinneforening befinner seg på Aust-Agder museum og arkiv i Arendal. Arkivet strekker seg fra stiftelsesåret 1884 til 2002. Arkivet inneholder møtebøker og regnskapsprotokoller.
Malawis flagg

Malawis flagg ble første gang tatt i bruk 6. juli 1964. Den oppadstigende solen representerte frihetshåpet for det afrikanske kontinentet. Da flagget ble tegnet, hadde landene i Afrika akkurat begynt å få sin uavhengighet. Det svarte representerte kontinentets folk, det røde symboliserte martyrene i Afrikas frihetskamp, og det grønne representerte naturen. Flagget ble 29 juli 2010 erstattet med et nytt flagg (se under) men dette varte kun et par år. 28. mai 2012 ble det gamle ble tatt frem igjen etter en avstemning i parlamentet.

Flagg 2010–2012

Et nytt flagg ble innført 29. juli 2010, etter at den sittende regjeringen foreslo det, og ble gjort til landets offisielle flagg lørdag 31. juli 2010. Dette ble imidlertid senket igjen etter at daværende president Bingu wa Mutharika døde. I Mutharikas flagg ble stripene omorganisert til å følge mønsteret til Det pan-afrikanske flagget, med den røde stripen på topp, den sorte stripen i midten, og den grønne stripen på bunn. Den stigende røde solen ved flaggets topp ble byttet ut med en hel, sentrert hvit sol, som skulle representere landets økonomiske fremgang siden uavhengigheten i 1964. Opposisjonen gjorde rettslig motstand mot endringen av flagget. Malawis president, Bingu wa Mutharika, godtok og innførte det nye flagget 29. juli 2010.
Gettysburg College

Historie

Gettysburg College ble grunnlagt i 1832 av abolisjonisten og teologen Samuel Simon Schmucker. Under borgerkrigen ble campus med Pennsylvania Hall åsted for oppmarsj av begge parters hærstyrker til slaget ved Gettysburg, og universitetet ble omgjort til feltsykehus. Den 19. november 1863 holdt Abraham Lincoln sin berømte Gettysburg-tale her, The Gettysburg Address.
Dwight D. Eisenhower drev militær trening før andre verdenskrig på Gettysburg militæranlegg like ved, og bodde i Gettysburg etter presidentperioden. Han var styreleder ved Gettysburg College og skrev sine memoarer på campus.

Rangeringer

U.S. News & World Report rangerte Gettysburg College som nummer 50 blant liberal arts-collegene i USA i 2015, Forbes plasserte det på 111.-plass blant alle colleger i USA, mens Washington Monthly rangerte det som nr. 144 av amerikanske liberal arts-colleger i 2014.
College var ikke å finne blant de 500 beste universitetene i verden i Times Higher Education World University Rankings 2014-2015, i QS World University Rankings for 2014 eller i Academic Ranking of World Universities (Shanghai-rankingen) for 2014.
El Paso internasjonale lufthavn

Historie

Lufthavnen ble bygget som en liten, kommunal flyplass i 1928.  Under andre verdenskrig ble den overtatt av hæren, kalt El Paso Army Airfield og benyttet som treningsflyplass for britiske Royal Air Force, før den igjen ble en sivil lufthavn etter krigen.  Lufthavnen ble betydelig utvidet i 1970 og har senere gjennomgått en rekke utvidelser og oppdateringer.
Foreldelse

Økonomisk

Fordringer har en alminnelig foreldelsesfrist på tre år, hjemlet i Foreldelsesloven § 2. Loven åpner i § 10 for tilleggsfrister opp til 10 år ved uvitenhet og andre hindringer.
Norgesmesterskapet i boksing 2006

Norgesmesterskapet i boksing 2006 ble arrangert 3.-5. mars i Oslo.
Kongepokalene ble vunnet av Renate Medby og Mohamed Massoudy. Forbundspokalene ble vunnet av Cecilia Brækhus og Ole Pedersen.
Bukhtarma-demningen

Bukhtarma-demningen er en demning med vannkraftverk i elva Irtysj i Kasakhstan. Installert total vannkrafteffekt er 720 MW, fordelt på 9 turbiner. Årsproduksjonen er inntil 2,6 TWh.
Tennis under Panamerikanske leker 1955

Tennis under Panamerikanske leker 1955. Tennis var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var single- og doubleturneringer for både menn og damer og en mixdoubleturnering.
Norsk Ishockeys Toppdommerforening

Norsk Ishockeys Toppdommerforening (NIT) er en egen forening for alle ishockeydommere som dømmer i Get-ligaen i Norge, og ble stiftet i 2007.
Tidligere var Norges Ishockeydommerklubb den eneste organisasjonen for norske ishockeydommere, men ved det 25. årsmøtet i Norges Ishockeydommerklubb ble Norsk Ishockeys Toppdommerforening (NIT) skilt ut som en egen organisasjon.
Machaya

Utseende

Machaya obstinata er en middelsstor (vingespenn ca. 36 millimeter), gul/oransje og svart sommerfugl. Oversiden hos hannen er oransje med bredt svarte ytterkanter på vingene, undersiden er svart med en stor, gulaktig flekk på forvingen. Hunnen av denne sjeldne arten er foreløpig ukjent.

Levevis

Artene lever i tåkeskog mellom 1200-1700 meter over havet.

Utbredelse

Slekten er utbredt i Ecuador.
Mjøsørret

Hunderørret

Hunderørreten er en av Europas største og beste ørretstammer. Den gyter i Gudbrandsdalslågen og holder til i Mjøsa fra den er 2-8 år. Hunderørretens særstilling skyldes stammens potensial til å bli storvokst, og dens relative betydning mengdemessig. Hunderørretstammen utgjør cirka 2/3 av all storørret tatt i Mjøsa og tilkomstelvene.
Gytevandringen starter i Gudbrandsdalslågen i juli/august, ved flom kanskje ennå tidligere. Hunderørreten gyter normalt hvert 2. år, de virkelig store eksemplarene (over 8 kg) kanskje kun hvert 3. år. Ørret gyter i hovedsak i rennende vann, og som laksen vender den som gyteklar tilbake til oppvekstplassen for å formere seg.
Etter at rogna klekker om våren lever ørretyngelen nær gyteplassene til de er omkring 25 cm. Deretter vandrer fisken ut i Mjøsa og går over til å spise annen fisk. Allerede første leveår kan Hunderørreten legge på seg flere kilo.
Siden kraftutbyggingen av Hunderfossen har stammen av Hunderørret blitt redusert, siden den ikke lenger har tilstrekkelig vann å gyte i. Vannstanden om vinteren er også så lav at det må en massiv produksjon av settefisk til for å opprettholde stammen. Tall fra 40 års forskning viser at størrelsen på Hunderørreten også er i fall. I 1963 var en førstegangs gyter i snitt 5 år, 63 cm og 2,5 kg. Ut på 2000-tallet er den 3 år, 51 cm og 1,3 kg i snitt. Forskere har i nyere tid antydet en kostnad på cirka 4,3 millioner kroner årlig for å bedre gyte- og oppvekstforholdene for hunderørreten.
Den største hunderørret og ørret tatt på stang i Norge er 15,3kg tatt utenfor Fossum Gård på Nes av Robert Torp i 1981. I 1905 skal det ved Hunderfossen ha blitt tatt en storørret som veide over 23 kg på vekten til daværende Hunder stasjon, men dette lar seg ikke dokumentere i dag. Øyevitner beskrev den som så stor at den lå over begge endene på en tradisjonell 4-hjuls varetralle, som på den tiden var vanlig å ha ved norske jernbanestasjoner. Øyenvitnet Jacob Løken (født i 1896) fortalte til sitt barnebarn Stein Onshus at han oppfattet at fiskeren var engelsk. (kilde Stein Onshus)

Brumundaørret

Brumundaørret er en annen av storørretstammene i Mjøsa. Den gyter i Brumunda ved Brumunddal.
Trollbundet (film)

Handling

Trollbundet er en psykologisk thriller. Filmen begynner med en tekst som forklarer at formålet med filmen er å vise hvordan psykoanalyse kan brukes til å kurere psykiske lidelser. Filmen handler om Gregory Pecks rollefigur. Han later til å være Dr. Anthony Edwardes, den nyutnevnte lederen av et sinnssykeasyl. Det blir snart klart at dette ikke stemmer. Pecks rollefigur lider av hukommelsestap, men hevder at han drepte Edwardes og tok hans plass.
Ingrid Bergmans rollefigur, psykoanalytikeren Constance Petersen, er overbevist om at Pecks rollefigur er uskyldig. Sammen med sin mentor, dr. Brulov (Michael Chekhov), analyserer Bergman en drøm som Pecks figur hadde. Drømmesekvensen (designet av Salvador Dalí) er full av psykoanalytiske symboler, blant annet øyne, gardiner, saks, blanke spillekort, en mann uten ansikt og mer. Det viser seg at drømmen er nøkkelen til mordet i filmen og til hva som egentlig skjedde med Dr. Edwardes
Young World (sang)

«Young World» er en amerikansk sang med melodi og tekst av Jerry Fuller. Rick Nelson utgav den på singlen Imperial 5805 i februar 1962.

Listeplasseringer

Rick Nelsons versjon kom inn på den britiske singlelisten 31. mars 1962 og lå på listen i tretten uker med nummer nitten som høyeste plassering. Den nådde en femteplass på Billboard Hot 100-singlelisten samme år.
Lasse Tømte

Liv og virke

Tømte filmdebuterte i 1976 med hovedrollen som Geir i det sosialrealistiske ungdomsdramaet Lasse & Geir. Han har også hatt biroller i Det tause flertall (1977) og Hvem har bestemt...!? (1978), begge av Wam & Vennerød.
Tømte tilhørte det litterære undergrunnsmiljøet på 1970-tallet, med unge forfattere som utga egne dikt i undergrunnsaviser og egenproduserte hefter. Det ble forfattere av mange av dem: Lars Saabye Christensen, Inger Elisabeth Hansen, Jon Sveinbjørn Jonsson, Tor Ulven, Niels Fredrik Dahl og Lasse Tømte. Han debuterte som forfatter i 1973 med diktsamlingen Stjerner- konkret poesi, og har en rekke publiserte utgivelser etter det. Han har i stor grad arbeidet som oversetter, ikke bare av litterære verk, men også som teknisk oversettelser via eget firma, Alfabeta Språkservice Lasse Tømte. Han har også satt musikk til en del av dikt.
Gigli

Handling

I den endelige versjonen av filmen er Larry Gigli (Ben Affleck) en ydmyk kjeltring som får i oppgave å kidnappe en mentalt tilbakestående, Baywatchbesatt yngre bror av en mektig statlig ansatt aktor i et forsøk på å redde gangsterbossen han arbeider under fra fengsel. Oppgaven viser seg vanskelig for Gigli, så Ricki (Jennifer Lopez), en lesbisk leiemorder blir sendt for å overvåke ham.

Reaksjoner

Filmen er ansett som en spektakulær fiasko, da den har tjent inn totalt under $4 millioner i løpet av åpningsuken, mens den kostet over $54 millioner å lage. Filmen mottok også mange negative kritikker. I tillegg satte filmen rekord for å ha den største nedgangen i billettsalg i sin andre uke siden statistikken ble opprettet, filmen gikk ned nesten 82% i billettsalg på sin andre uke sammenlignet med sin første.  
Denne reaksjonens publikum førte til at filmens navn ble et synonym for «dårlig kvalitet» i en kort periode i sommeren 2003, spesielt på prateprogrammer på TV. Filmen ble trukket fra kinoene i USA etter bare 3 uker (noe som er en av de korteste sirkulasjonstidene for en høybudsjettsfilm igjennom tidene), og den tjente totalt bare $6 millioner i USA og $1 million i resten av verden. I budsjettprosent kommer den på andreplass som største «box-office bomb» noensinne, etter Cutthroat Island, som kostet nesten $100 millioner, men tjente inn $10 millioner.
Selv om filmen i seg selv stort sett ble ansett som sjokkerende dårlig, kan medias oppmerksomhet rundt Affleck og Lopez' forlovelse ha hemmet filmens suksess og rykte enda mer. Det at ingen greide å finne ut hvordan man skulle uttale filmens navn hjalp heller ikke. Filmkritikerne var så gruelig spottende at det ble spekulert rundt hvorvidt de hadde en intern konkurranse for å se hvem som kunne gi den slemmeste omtalen.
En vanlig kritisisme om Gigli er at den er laget for tett rundt filmindustriens praksis i å gjenbruke uoriginale handlingsområder, en dialog full av klisjéer og mye fyllmateriale. Dette, sammen med medias vannvidd rundt skuespillerne, ble alle sett på som en beskrivelse av det såkalte «Giglisyndromet».
Det er antydet (spesielt av filmens hovedrolleinnehavere) at Gigli ikke nødvendigvis er så dårlig som omtalene tilsier, men at den tilfeldigvis ble offer for offentlighetens forakt, på en måte som oppstår med noen års mellomrom. Tidligere eksempler på filmer som har blitt ofre for slikt kan inkludere Himmelporten (1980), Forfengelighetens fyrverkeri (1990), Hudson Hawk (1991), Mot nye horisonter (1992), Den siste actionhelten (1993), Waterworld (1995), Cutthroat Island (1995) og The Postman (1997).
Filmen mottok seks Golden Raspberry Awards i 2003 – Verste film, verste skuespiller, verste skuespillerinne, verste regissør, verste manus og verste par på skjermen. Filmen fikk også en spesiell Razzie-pris i 2004 som «Verste komedie i våre 25 første år». Brukerne på Internet Movie Database har stemt frem filmen til en prominent plass på sidens liste over de «100 verste filmene noensinne».
Teatro Argentina

Teatro Argentina er et operahus i Roma, ved Largo di Torre Argentina, noen kvartaler vest for Kapitol.
Teateret ble oppført i 1731 for fyrst Giuseppe Sforza Cesarini og tegna av arkitekten Theoldi. Salen har tradisjonell hesteskoform og seks losjerader. Teateret ble restaurert i 1837, og fikk på nytt en totalrenovering innvendig i 1971. Dagens fasade er fra 1826.
Teatro Argentina var det pavelige Romas mest betydningsfulle teater. En rekke kjente operaer har hatt urpremiere her, blant dem Rossinis Barbereren i Sevilla i 1816 og Verdis I due Foscari i 1844 og  La battaglia di Legnano i 1849. På 1900-tallet ble teateret brukt både til operaforestillinger, konserter og teaterforestillinger. I 1994 ble Argentina teaterkompaniet Teatro Stabile sin faste scene, og i dag spilles et variert repertoar, med hovedvekt på teaterforestillinger.
Mpila kraftverk

Mpila kraftverk er et varmekraftverk i det nordlige Brazzaville i Republikken Kongo. Det har en installert produksjonskapasitet på 26 MW, fordelt på 8 blokker. Anlegget stod ferdig i 2007. Brenselkilden er dieselolje og fyringsolje. Byggingen fikk delfinansiering fra Belgia.
Bradley Wiggins

Bakgrunn

Wiggins ble født i Gent i Belgia. Da hans australske far, banesyklisten Gary Wiggins, forlot familien, flyttet de tilbake til Maida Vale i London. Han fulgte i farens fotspor og begynte å sykle konkurranser i en alder av 12 år i Herne Hill Velodrome.

Idrettskarriere

Han tok sin første olympiske medalje i 2000 i Sydney, da han vant bronse i forfølgelsesritt for lag. Han vant gull på 4 km forfølgelsesritt under OL i Aten, før han tok sølv i forfølgelsesritt for lag og bronse med Rob Hayles i Madison. I 2008 tok han gull både på individuell forfølgelse og lagforfølgelse. Samme år tok han også tre gull i VM.
Etter 2008-sesongen bestemte han seg for å legge banesyklingen til side, og kun konsentrere seg om landeveien. Han byttet lag fra Team Columbia til Garmin-Slipstream, blant annet for å slippe å bare være opptrekker for Mark Cavendish. Han overrasket mange da han endte på fjerdeplass sammenlagt  i Tour de France 2009 . 
I desember 2009 valgte han, etter lange spekulasjoner i media, å skrive under for Team Sky, ett år før hans toårskontrakt med Garmin-Slipstream gikk ut. Han satset alt på Tour de France 2010, men klarte ikke å følge opp fjerdeplassen fra året før, og endte på en skuffende 24.-plass. 
I 2011 vant han det viktige oppkjøringsrittet Critérium du Dauphiné sammenlagt og satset på Tour de France igjen. På den 7. etappen måtte han gi seg etter etter et kravebeinsbrudd. Han var klar for konkurranse igjen til Vuelta a España og endte på tredjeplass, plassen bak lagkamerat Chris Froome. I september tok han sølv i temporittet under VM i København.
Våren 2012 forsvarte han sin seier fra 2011 og ble første mann til å vinne Paris–Nice, Romandie rundt og Critérium du Dauphiné i én og samme sesong. Han kom til Tour de France som en av de største favorittene. Han overtok den gule trøya etter Fabian Cancellara etter den 7. etappen og beholdt den rittet ut. Hans nærmeste konkurrent var lagkamerat og landsmann Chris Froome som endte 3.21 bak i sammendraget. Han vant også OL-gull på tempo i London en uke senere, og ble med det den briten med flest OL-medaljer.

Æresbevisninger

I dronningens nyttårsliste for 2013 ble Wiggins utnevnt til Knight Bachelor og derved adlet. Han fikk da rett til å føre tiltaleformen sir foran sitt navn.
Han ble utnevnt til offiser av Order of the British Empire i 2004, og forfremmet til kommandør i 2008 for prestasjoner i sykkelsporten.